《三月三日诏宴西池诗》
南北朝·颜延之

河岳曜图，圣时利见。于赫有皇，升中纳禅。载贞其恒，载通其变。

大哉人文，至矣天眷。昭哉储德，灵庆攸繁。明两紫宸，景物乾元。

帝宗庵蔼，惟城惟蕃。衮衣善职，彤弓受言。饰馆春宫，税镳青辂。

长筵逶迤，浮觞沿溯。

作者简介：颜延之（384～456年），字延年，南朝宋文学家。祖籍琅邪临沂（今山东临沂）。曾祖含，右光禄大夫。祖约，零陵太守。父显，护军司马。少孤贫，居陋室，好读书，无所不览，文章之美，冠绝当时，与谢灵运并称“颜谢”。嗜酒，不护细行，年三十犹未婚娶。